बजाज ऑटो ने 726 करोड़ का शुद्ध लाभ कमाया  
बजाज ऑटो लिमिटेड का 30 सितंबर को समाप्त दूसरी तिमाही का कर बाद मुनाफा छह प्रतिशत बढ़कर 726 करोड़ रुपये पर पहुंच गया है।
बजाज ऑटो लिमिटेड का 30 सितंबर को समाप्त दूसरी तिमाही का कर बाद मुनाफा छह प्रतिशत बढ़कर 726 करोड़ रुपये पर पहुंच गया है। पिछले वित्तवर्ष की समान तिमाही में कंपनी ने 682 करोड़ रुपये का शुद्ध लाभ कमाया था।  तिमाही के दौरान कंपनी का कारोबार 21 प्रतिशत बढ़कर 5,342 करोड़ रुपये पर पहुंच गया, जो पूर्व वित्तवर्ष की दूसरी तिमाही में 4,426 करोड़ रुपये रहा था। तिमाही के दौरान कंपनी की घरेलू बाजार में बाइक बिक्री आठ प्रतिशत के इजाफे के साथ 6,84,671 इकाई पर पहुंच गई।  इस दौरान कंपनी का निर्यात 37 प्रतिशत बढ़कर 3,42,686 इकाई रहा। कंपनी ने कहा है कि तिमाही के दौरान उसकी वाणिज्यिक वाहनों की कुल बिक्री 17 प्रतिशत के उछाल के साथ 1,36,780 इकाई रही।